<classify> WAKALA wa Vipimo Tanzania WMA imezitaja sekta ambazo imefanya vizuri katika kudhibiti wizi kupitia vipimo kuwa ni madini, maji, bidhaa za viwandani na mazao ya kilimo.Aidha, imesema inafikiria kuanzisha vituo vya kuuza mazao ya kilimo katika kila wilaya, vitakavyokuwa na mizani za kupimia mazao hayo ili kudhibiti tatizo la lumbesa. Kwa mujibu wa wakala huo, tangu Serikali ya Awamu ya Nne iingie madarakani imewezesha WMA zaidi ya Sh bilioni saba kwa ajili ya ununuzi wa vifaa kazi, kufungua ofisi mikoa yote nchini na kusomesha wafanyakazi.Hayo yalielezwa na Ofisa Mtendaji Mkuu wa wakala huo, Dk Ludovick Manege wakati akizungumza na waandishi wa habari jana Dar es Salaam kuhusu utekelezaji wa WMA katika kipindi cha miaka minne ya Serikali ya Awamu ya Tano. Katika sekta ya madini, Dk Manege alisema kupitia utaratibu wa kuanzishwa kwa masoko ya kununulia na kuuza madini mikoa yote, serikali iliipatia wakala huo kiasi cha Sh milioni 500 kwa ajili ya kununulia vigezi vya kisasa gredi ya pili vinavyotumika kuhakiki mizani inayotumika kuuza na kununulia madini.Alisema vigezi hivyo vimesaidia serikali kutoza kodi kupitia mizani iliyohakikiwa na Wakala wa Vipimo na hivyo kupata mapato yanayostahili. Akielezea eneo la maji, alibainisha kuwa kwa sasa serikali inatekeleza ujenzi wa miradi mikubwa ya maji ikiwamo kuchimba visima katika maeneo mbalimbali ili kuhakikisha wananchi wanapata huduma ya maji safi na salama.Katika kuhakikisha wananchi wanatumia maji na kulipia gharama sahihi kulingana na matumizi yao iliipatia Wakala wa Vipimo fedha kiasi cha shilingi milioni 500 ambayo imesaidia katika ununuzi wa kifaa cha kisasa water meter test bench cha kuhakikia dira za maji kabla hazijafungwa kwa wateja, alisema.Alisema kifaa hicho kinasaidia wananchi wapate thamani ya fedha zao kupitia huduma ya maji.Sambamba na ununuzi wa water meter test bench hiyo, WMA imewezesha mikoa yote kutengeneza vifaa vingine vya kuhakiki dira za maji ambapo kwa sasa upimaji wa dira za maji unafanyika katika ofisi za mikoni ili kuhakikisha mamlaka za maji zinafunga dira zilizosahihi kwa wateja wao, alisisitiza Manege.Alisema mpaka sasa wamehakiki jumla ya dira za maji 700,000 ambazo kati ya hizo zilizopitishwa ni dira 570,000 na zilizokataliwa kutokana na kuwa na matatizo mbalimbali ni dira 130,000.Katika eneo la upimaji wa malori ya mafuta, alifafanua kuwa WMA imefanikiwa kukamilisha ujenzi wa kituo kikubwa na cha kisasa cha Misugusugu kilichopo Kibaha mkoani Pwani, kinachotumika kuhakiki ujazo wa malori yanayosafirisha mafuta kilichogharimu kiasi cha Sh bilioni sita.Alisema kituo hicho kipya kinao uwezo wa kupima malori zaidi ya 60 kwa siku ikilinganishwa na kituo kilichokuwa kinatumika awali cha Mkoa wa Ilala Ilala, Temeke na Kinondoni kivipimo ni mikoa, kilichokuwa kinapima malori nane kwa siku.Akizungumzia, mtendaji huyo wa WMA alisema wamefanikiwa kwa kiasi kikubwa kusimamia matumizi ya vipimo sahihi katika ununuzi wa mazao makuu ya kimkakati kama vile pamba, korosho, kahawa na ufuta.  <topic>: kitaifa 